CELEX: 62017TA0667
Language: ro
Date: 2019-01-31 00:00:00
Title: Cauza T-667/17: Hotărârea Tribunalului din 31 ianuarie 2019 – Alkarim for Trade and Industry/Consiliul („Politica externă și de securitate comună – Măsuri restrictive luate împotriva Siriei – Înghețarea fondurilor – Eroare de apreciere – Adaptare în timp a efectelor unei anulări”)

18.3.2019   
            
            
               RO
            
            
               Jurnalul Oficial al Uniunii Europene
            
            
               C 103/33
            
         
      Hotărârea Tribunalului din 31 ianuarie 2019 – Alkarim for Trade and Industry/Consiliul
      (Cauza T-667/17) (1)
      
      ((„Politica externă și de securitate comună - Măsuri restrictive luate împotriva Siriei - Înghețarea fondurilor - Eroare de apreciere - Adaptare în timp a efectelor unei anulări”))
      (2019/C 103/43)
      Limba de procedură: franceza
      
         Părțile
      
      
         Reclamantă: Alkarim for Trade and Industry LLC (Tal Kurdi, Siria) (reprezentanți: J.-P. Buyle și L. Cloquet, avocați)
      
         Pârât: Consiliul Uniunii Europene (reprezentanți: V. Piessevaux și A. Limonet, agenți)
      
         Obiectul
      
      Cerere întemeiată pe articolul 263 TFUE și având ca obiect anularea Deciziei de punere în aplicare (PESC) 2017/1245 a Consiliului din 10 iulie 2017 de punere în aplicare a Deciziei 2013/255/PESC privind măsuri restrictive împotriva Siriei (JO 2017, L 178, p. 13), a Regulamentului de punere în aplicare (UE) 2017/1241 al Consiliului din 10 iulie 2017 de punere în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2017, L 178, p. 1), a Deciziei (PESC) 2018/778 a Consiliului din 28 mai 2018 de modificare a Deciziei 2013/255/PESC privind măsuri restrictive împotriva Siriei (JO 2018, L 131, p. 16) și a Regulamentului de punere în aplicare (UE) 2018/774 al Consiliului din 28 mai 2018 de punere în aplicare a Regulamentului (UE) no 36/2012 privind măsuri restrictive având în vedere situația din Siria (JO 2018, L 131, p. 1), în măsura în care aceste acte o privesc pe reclamantă.
      
         Dispozitivul
      
      
                  1)
               
               
                  Anulează Decizia de punere în aplicare (PESC) 2017/1245 a Consiliului din 10 iulie 2017 de punere în aplicare a Deciziei 2013/255/PESC privind măsuri restrictive împotriva Siriei, Decizia (PESC) 2018/778 a Consiliului din 28 mai 2018 de modificare a Deciziei 2013/255/PESC privind măsuri restrictive împotriva Siriei și Regulamentul (UE) nr. 36/2012 privind măsuri restrictive având în vedere situația din Siria și de abrogare a Regulamentului (UE) nr. 442/2011, astfel cum a fost modificat ultima dată prin Regulamentul de punere în aplicare (UE) 2017/1241 al Consiliului din 10 iulie 2017 de punere în aplicare a Regulamentului (UE) nr. 36/2012 privind măsuri restrictive având în vedere situația din Siria și prin Regulamentul de punere în aplicare (UE) 2018/774 al Consiliului din 28 mai 2018 de punere în aplicare a Regulamentului nr. 36/2012 privind măsuri restrictive având în vedere situația din Siria, în măsura în care privesc Alkarim for Trade and Industry LLC.
               
            
                  2)
               
               
                  Menține efectele Deciziei de punere în aplicare 2017/1245 și ale Deciziei 2018/778 în ceea ce privește Alkarim for Trade and Industry până la data expirării termenului de recurs sau, dacă un recurs este introdus în acest termen, până la respingerea eventuală a recursului.
               
            
                  3)
               
               
                  Consiliul Uniunii Europene suportă propriile cheltuieli de judecată, precum și pe cele efectuate de Alkarim for Trade and Industry.
               
            
         (1)  JO C 437, 18.12.2017.